TOIMINTASUUNNITELMA 2014

Tarpian Suunta hakee toimintaan pitkäjänteisesti kehittäviä toimintamuotoja 5v Strategian avulla (2014 -2018). Tavoitteena on kehittää seuran toimintakulttuuria, jossa suunta on kaikille jäsenille yhteinen, helposti lähestyttävä, mielekäs ja suunnitelmallinen. Toimintaa ylläpidetään ympärivuotisena.

Uusien karttojen tekeminen

Kartoituksen avulla pyritään tuottamaan uusia kilpailukarttoja, iltarastikarttoja ja koulusuunnistuskarttoja. Kilpailukarttojen osalta pyritään siihen, että kartoitus tuottaa aineistoa myös reserviin, jota ei kuluteta esim. iltarastikäytössä. Olemassa olevia karttoja päivitetään aktiivisesti.

Lasten ja nuorten suunnistuskoulutus ja valmennus

Nuorisotoiminnassa painopiste on edelleen Oravapolku-koulussa. Alle 12-vuotiaille järjestetään tasoryhmittäin suunnistuskoulutusta. 12 -15 -vuotiaiden ikäryhmälle järjestetään haasteellisempaa suunnistuskoulutusta, jossa mahdollisuus harrastaa myös yksilöllisesti ja tavoitteellisesti. Lasten ja nuorten suunnistusta järjestetään niin, että myös ne jotka eivät harrasta tavoitteellisesti ja kilpailullisesti, voivat harrastaa oman mieltymyksen ja taitotason mukaan. .

Harraste- ja suunnistuspalveluiden kehittäminen.
Harrastajille tarjotaan ja kehitetään mielekkäitä suunnistuspalveluita, jolloin kaiken ikäiset voivat suunnistaa oman mieltymyksen ja taitotason mukaan. Yhteistyötä muiden seurojen ja yhteisöjen kanssa jatketaan ja kehitetään.

Palveluiden kehittäminen koskee Tarpian Suunnan kaikkia toimintaryhmiä, painopisteenä uusien jäsenten hankkiminen, nykyisten jäsenten aktivointi seuran toimintaan ja aktiivinen toiminta yhteistyökumppaneiden kanssa.

Tarpian Suunta ry